CELEX: 32006R0314
Language: sl
Date: 2006-02-22 00:00:00
Title: Uredba Komisije (ES) št. 314/2006 z dne  22. februarja 2006  o odprtju stalnega javnega razpisa za poznejšo prodajo neoluščenega riža iz zalog španske intervencijske agencije na notranjem trgu

23.2.2006   
            
            
               SL
            
            
               Uradni list Evropske unije
            
            
               L 52/14
            
         
      UREDBA KOMISIJE (ES) št. 314/2006
   z dne 22. februarja 2006
   o odprtju stalnega javnega razpisa za poznejšo prodajo neoluščenega riža iz zalog španske intervencijske agencije na notranjem trgu
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1), in zlasti člena 7(4) in (5) Uredbe,
   ob upoštevanju naslednjega:
   
               (1)
            
            
               Uredba Komisije (EGS) št. 75/91 (2) je določila postopke in pogoje za prodajo neoluščenega riža s strani intervencijskih agencij.
            
         
               (2)
            
            
               Ob upoštevanju položaja na trgu Skupnosti za riž je treba odpreti stalni javni razpis za poznejšo prodajo na notranjem trgu približno 31 309 ton neoluščenega riža, ki ga hrani španska intervencijska agencija.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   V pogojih, ki jih določa Uredba (EGS) št. 75/91, odpira španska intervencijska agencija stalni javni razpis za poznejšo prodajo na notranjem trgu količin neoluščenega riža iz svojih zalog, določenih v Prilogi k tej uredbi.
   Člen 2
   1.   Rok za oddajo ponudb za prvi delni javni razpis je 8. marec 2006.
   2.   Rok za oddajo ponudb za zadnji delni javni razpis je 28. junij 2006.
   3.   Ponudbe je treba predložiti španski intervencijski agenciji na naslov:
   
               Fondo Español de Garantía Agraria (FEGA)
            
         
               Beneficencia 8
            
         
               E-28004 Madrid
            
         
               Teleks 23427 FEGA E
            
         
               Faks (34) 915 21 98 32 in (34) 915 22 43 87
            
         Člen 3
   Z odstopanjem od člena 19 Uredbe (EGS) št. 75/91 španska intervencijska agencija najpozneje v torek v tednu, ki sledi roku za oddajo ponudb, sporoči Komisiji količino in povprečne cene različnih prodanih serij, po potrebi razdeljenih po skupinah.
   Člen 4
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. februarja 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 96. Uredba, kakor je bila spremenjena z Uredbo (ES) št. 247/2006 (UL L 42, 14.2.2006, str. 1).
   
      (2)  UL L 9, 12.1.1991, str. 15.
   
      PRILOGA
      
                  Skupine
               
               
                  1
               
            
                  Količina (približna)
               
               
                  31 309 t
               
            
                  Leto posamezne letine
               
               
                  2003
               
            
                  Vrste riža
               
               
                  vse